钦定古今图书集成/明伦汇编/人事典/第104卷 > 《还至梁城作》前人
## 钦定古今图书集成/明伦汇编/人事典/第104卷 > 《还至梁城作》前人

眇默轨路长，憔悴征戍勤。昔迈先徂师，今来后归军。
振策眷东路，倾侧不及群。息徒顾将夕，极望梁陈分。
故国多乔木，空城凝寒云。丘垄填郛郭，铭志灭无文。
木石扃幽闼，黍苗延高坟。惟彼《雍门》子，吁嗟孟尝君。
愚贱同湮灭，尊贵谁独闻。曷为久游客，忧念坐自殷。